DPAINT ส่งซิก Q1 ยอดขายนิวไฮ โบรกเคาะเป้า 10.50 บ.
DPAINT ส่งซิกไตรมาส 1/65 ยอดขายนิวไฮ ชูนวัตกรรม "VAKUUM Technology" พร้อมส่งออกตลาด CLMV “กัมพูชา-ลาว-เมียนมา”  โบรกเคาะเป้า 10.50 บ.
DPAINT ส่งซิกไตรมาส 1/65 ยอดขายนิวไฮ ชูนวัตกรรม "VAKUUM Technology" พร้อมส่งออกตลาด CLMV “กัมพูชา-ลาว-เมียนมา”  โบรกเคาะเป้า 10.50 บ.
30 มี.ค. 2565

นายรณฤทธิ์ ตั้งคารวคุณ ประธานเจ้าหน้าที่บริหาร บริษัท สีเดลต้า จำกัด (มหาชน) หรือ DPAINT เปิดเผยว่า บริษัทตั้งเป้าส่งออกสีทาอาคารใน CLMV ซึ่งเป็นตลาดใหญ่มูลค่ากว่า 17,000 ล้านบาท ชูนวัตกรรมขึ้นชื่อของบริษัท “VAKUUM Technology” จากประเทศเยอรมนี เพื่อส่งมอบคุณค่าที่มากกว่าสู่ระดับสากล เน้น 3 ประเทศแรก กัมพูชา, สปป. ลาว และเมียนมา  ผ่านการค้าชายแดน ซึ่งล่าสุด ได้ผลการตอบรับเป็นอย่างดี ด้วยกลยุทธ์ Border Trade
ส่วนแนวโน้มผลงานไตรมาส 1/2565 ยอดขายทั้ง Mordern Trade และ Traditional Trade โดดเด่นทำนิวไฮ ไม่หวั่นกับตัวเลขสถานการณ์โควิด-19 ด้านบทวิเคราะห์บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด แนะนำ “ซื้อ” ให้ราคาเป้าหมายที่ 10.50 บาทต่อหุ้น